ગુજરાત વિધાનસભા ચૂંટણીને ગણતરીના દિવસો બાકી છે ત્યારે ભાજપ અને મુખ્યમંત્રી વિજય રૂપાણી સામે નવી મુસીબત આવીને ઊભી થઇ છે. સેબી(Security and Exchange Board of India)એ વિજય રૂપાણીની કંપનીને મોટો દંડ ફટકાર્યો છે. સેબી દ્વારા વિજય રૂપાણીની હિંદુ અખંડ પરિવાર કંપની પર 15 લાખનો દંડ ફટકારવામાં આવ્યો છે, જે તેમણે 45 દિવસની અંદર ભરવાનો રહેશે. સીએમ રૂપાણીની કંપની પર સારંગ કેમિકલ્સ સાથે વેપારમાં હેરફેરનો આરોપ મુકવામાં આવ્યો છે. સેબી અનુસાર વર્ષ 2011માં જાન્યુઆરીથી લઇને જૂન સુધીમાં આ હેરફેર કરવામાં આવી હતી.